शाहरुख और सनी के साथ ट्रेन के इस सफर में कुछ रिपोर्टर भी उनके साथ थे। इस दौरान हुए ग्रुप इंटरव्यू में शाहरुख ने सफर के दौरान अपनी ट्रेन यात्रा से जुड़े कई राज का खुलसा किया। शाहरुख खान ने बताया, ‘मैं एक बार अपने कुछ दोस्तों के साथ ट्रेन से मुंबई आ रहा था। ट्रेन में हमारी सीटें रिजर्व थीं लेकिन हमें यह नहीं पता था कि मुंबई शहर में ट्रेन के आते ही यह लोकल ट्रेन बन जाती है। जब ट्रेन मुंबई स्टेशन पर रुकी तो लोग अंदर आने लगे। मुझे सीट से हटाना शुरू कर दिया क्योंकि वो लोग बैठना चाहते थे और एक महिला ने शाहरुख खान को थप्पड़ मार दिया।’